# &gcompris; administravimo vadovas

## Administravimo vadovas

### Įvadas

&gcompris; – tai gausus edukacinių programų komplektas su daugybe pamokėlių.

&gcompris; siūlo pamokėles įvairioms sritims: skaitymui, rašymui, aritmetikai, geografijai, gamtos mokslams ir kitoms. Galima naudoti namuose ar mokykloje.

„&gcompris;“ tikslas – teikti žaismingas, bet visada edukacines veiklas, kurias vadiname pamokėlėmis.

&gcompris; yra &kde; projekto dalis ir platinamas pagal AGPLv3 licenciją. Visa &gcompris; programa, išskyrus pamokėlę apie analoginę elektrą, platinama pagal GPLv3 licenciją.

&gcompris; veikia šiose operacinėse sistemose: &GNU;/&Linux;, &BSD;, &macOS;, &Windows;, Android. Reikalinga 3D vaizdo plokštė, kuri palaiko OpenGL 2.1 arba naujesnes versijas. Privalomas 32 bitų spalvų gylis.

### Diegimas

Ši programinė įranga yra platinama keliais būdais. Pasirinkite jums tinkamiausią.

- &GNU;/&Linux;: naudokite paketus, pateikiamus jūsų &GNU;/&Linux; distribucijoje. Jei &gcompris; nėra įtrauktas į jūsų &Linux; distribuciją, susisiekite su jos kūrėjais ir paprašykite jį įtraukti.

- &Windows;: platinama naudojant klasikinę „Windows“ diegyklę arba per Microsoft Store.

- „&macOS;: platinama su klasikiniu įdiegimo failu.

- Android: platinama per F‑Droid arba Google Play parduotuves. Taip pat galima atsisiųsti APK failą.

### Vartotojo sąsaja

Sąsaja sukurta taip, kad ja naudotis būtų paprasta ir mažiems vaikams. &gcompris; valdomas pele. Daugumoje pamokėlių taip pat galima naršyti ir klaviatūra.

#### Pagrindinis langas

Paleidus programą, „&gcompris;“ rodo grafinę sąsają, kurioje pateikiamas pamokėlių sąrašas su valdymo juosta apačioje.

Čia &gcompris; pagrindinio lango ekrano kopija &gcompris; pagrindinis langas

Kiekviena piktograma žymi pamokėlę. Piktogramose galite matyti mažus paveikslėlius, kurios suteikia papildomos informacijos apie pamokėlę. Spustelėjimas ant piktogramos nukreips jus į pamokėlę arba pamokėlių meniu. Yra 8 pamokėlių skyriai (kategorijos), kurie yra viršuje (arba kairėje, jei jūsų ekrano orientacija yra vertikali). Pavyzdžiui, skyriuje „Stalo žaidimai“ yra šachmatai, kryžiukai-nuliukai, „Keturi eilėje“ ir kiti stalo žaidimai.

Kai kurie skyriai turi poskyrius, kad būtų galima geriau filtruoti pamokėles. Matematikos pamokėlės suskirstytos į tris poskyrius: skaičiavimas iš eilės, aritmetika ir matavimo priemonės.

Žvaigždutės nurodo amžiaus grupę, kuriai skirta kiekviena pamokėlė:

- 1, 2 arba 3 geltonos žvaigždutės: 3-6 metų vaikams.

- 1, 2 arba 3 raudonos žvaigždutės: vyresniems nei 6 metų vaikams.

Ekrano apačioje – &gcompris; valdymo juosta su piktogramos (rodomos tik jei jos yra pamokėlėje):

- Namukas – grįžti į ankstesnį meniu langą iš dabartinės pamokėlės.

- „OK“ – patvirtinti savo atsakymą. Kadangi kai kurios pamokėlės automatiškai neaptinka, ar mokinys atliko užduotį, tokiais atvejais reikia spustelėti šią piktogramą. Taip pat galite naudoti klaviatūros klavišą „&Enter;“.

- Lemputė – rodyti užuominą. Padeda vaikams įveikti užduotis kai kuriose pamokėlėse.

- Rodyklės – rodomas dabartinis lygis. Spustelėkite rodyklę, kad pereitumėte į kitą lygį. Pamokėlės gali turėti kelis lygius, kurių kiekis priklauso nuo konkrečios pamokėlės. Dabartinio lygio baigti nebūtina, kad pereitumėte į kitą.

- Lūpos – paprašyti, kad &gcompris; pakartotų klausimą.

- Klaustukas – rodyti pagalbos langą. Kartais pamokėlė gali būti per sudėtinga, kad ją būtų galima lengvai aprašyti aprašymo lauke. Tokiu atveju ši funkcija suteikia papildomos informacijos.

- Įrankis – nustatymų meniu. Nustatymai išsaugomi vartotojo kataloge pavadinimu `.config/gcompris/gcompris-qt.conf`. Tai tekstinis failas, kurį galima redaguoti rankiniu būdu.

- Sąrašo elementas – rodyti pamokėlės nustatymų meniu. Skiltyje „Duomenų rinkinys“ galite pasirinkti lygius pagal tikslus, o skiltyje „Nustatymai“ – atnaujinti pamokėlės nustatymus, jei tai įmanoma.

- Didžioji „G“ – langas su informacija apie &gcompris;, pagrindinius kūrėjus ir versiją.

- „Maitinimo“ mygtukas – uždaryti &gcompris;. Galima naudoti klaviatūros kombinaciją &Ctrl;Q.

#### Kiosko režimas

Kai žaidžiate &gcompris; su mažais vaikais, galite išjungti kai kurias parinktis:

- ``gcompris --enable-kioskmode``: neaktyvūs Uždaryti ir Nustatymai mygtukai.

- ``gcompris --disable-kioskmode``: aktyvūs Uždaryti ir Nustatymai mygtukai.

- ``gcompris -f``: paleidžia &gcompris; viso ekrano režimu.

- ``gcompris -C``: išjungia žymeklį (liečiamo ekrano režimas).

Šias parinktis, žinoma, galima naudoti kartu.

#### Spartieji klavišai

Spartusis klavišas | Veiksmas
&Esc; arba &Ctrl;W | Baigti dabartinę pamokėlę ar uždaryti dialogą ir grįžti į pagrindinį meniu.
&Ctrl;Q | Išeiti iš &gcompris; be papildomo įspėjimo.
&Ctrl;F | Įjungti arba išjungti viso ekrano režimą.
&Ctrl;M | Išjungti arba įjungti garsą.
&Ctrl;B | Rodyti arba slėpti valdymo juostą.

### Pastabos apie tarptautiškumą

&gcompris; yra lokalizuotas ir prieinamas daugiau nei 35-iomis kalbomis. Jei norite patikrinti, ar jūsų kalba prieinama, paleiskite &gcompris; ir nustatymuose ieškokite savo kalbos.

Būkite atsargūs – kai kurioms kalboms, reikia specialių šriftų, kad jos būtų rodomos taisyklingai.

Jei jūsų kalba nepalaikoma, galite prisidėti prie programinės įrangos kūrimo ir paruošti vertimą į savo kalbą. Jeigu susidomėjote, susisiekite su &kde; projekto vertimų komanda jūsų kalbai. Galite patikrinti savo kalbos vertimo progresą &kde; vertimų svetainėje.

### Kalbų mokymasis

Žaiskite &gcompris; užsienio kalba, kurios mokotės. Nustatymų meniu galite pasirinkti norimą kalbą, tik nepamirškite atsisiųsti šiai kalbai skirtų papildomų garso failų.

### Pamokėlių konfigūravimas

Kai kurias pamokėles galite koreguoti naudodami jose esantį nustatymų mygtuką. Pavyzdžiui, galite nustatyti lokalę tam tikrose tekstinėse veiklose (pvz., žodžių žaidime) arba nustatyti, kad būtų rodomi tikri automobilių vaizdai, o ne užpildyti stačiakampiai (eismas).

Kai kurių pamokėlių nustatymuose galite pasirinkti kelis duomenų rinkinius, kuriuos naudosite. Kiekvienas rinkinys turi savo specifinį aprašytą tikslą.

Pamokėlės „Suskaičiuok elementus“ duomenų rinkinys Pamokėlės „Suskaičiuok elementus“ duomenų rinkinys

Šiai pamokėlei galite pasirinkti nustatymus.

Pasirinkti pamokėlės „Suskaičiuok elementus“ režimą Pasirinkti pamokėlės „Suskaičiuok elementus“ režimą

### Konsolės parametrai

Paleidus &gcompris; iš komandinės eilutės su parinktimi „--help“, bus parodyti visi galimi parametrai:

-f, --fullscreen | Paleisti &gcompris; viso ekrano režimu.
-w, --window | Paleisti &gcompris; lango režimu.
-s, --sound | Paleisti &gcompris; su garsu.
-m, --mute | Paleisti &gcompris; be garso.
-c, --cursor | Paleisti &gcompris; su numatytuoju sistemos žymekliu.
-C, --nocursor | Paleisti &gcompris; be žymeklio (liečiamojo ekrano režimu)
-v, --version | Atspausdinti &gcompris; versiją;.
-l, --list-activities | Išvesti visų pamokėlių ID į standartinę išvestį.
--launch pamokėlėsID | Paleisti tik nurodytą &gcompris; pamokėlę.
--start-level lygis | Nurodyti lygį, ties kuriuo bus paleista pamokėlę, paleidžiant &gcompris; su „--launch“ parinktimi. Jei parinktis „--launch“ nenaudojama arba nurodytas lygis yra neteisingas, ši parinktis ignoruojama.
--difficulty {reikšmė|min-max} | Sesijos metu &gcompris; pamokėlių lygis bus arba fiksuotas ties nurodyta reikšme, arba intervale nuo minimalios iki maksimalios reikšmės. Reikšmės turi būti tarp 1 ir 6; jei naudojamas intervalas (min–max), minimali reikšmė turi būti mažesnė už maksimalią. Jei to nesilaikoma, &gcompris; nebus paleistas.
--export-activities-as-sql | Eksportuoti pamokėles SQL formatu.
--enable-kioskmode | Įjungti kiosko režimą (paslepiami mygtukai „Baigti“, „Įrankiai“ ir „Pamokėlės nustatymai“).
--disable-kioskmode | Išjungti kiosko režimą (numatytasis).
--show-home-button | Rodyti namuko mygtuką valdymo juostoje (numatytasis).
--hide-home-button | Paslėpti namuko mygtuką valdymo juostoje.
--renderer={atvaizdavimo-įrankis} | Nurodykite, kurį grafinį atvaizdavimo įrankį naudoti. Visos platformos palaiko „opengl“ ir programinius atvaizdavimo įrankius. Windows sistemoje galite naudoti „direct3d11“ arba „direct3d12“ (jei jis buvo kompiliuotas naudojant Qt ≥ 6.6). „&macOS;“ sistemoje galite naudoti „metal“.
--software-renderer | Naudoti programinį atvaizdavimo įrankį vietoj OpenGL (turėtų veikti su bet kuria grafikos plokšte). Vėliau bus pašalintas, naudoti „--renderer=software“.
--opengl-renderer | Naudoti OpenGL vietoje programinio atvaizdavimo įrankio (greičiau ir daugiau grafinių efektų, bet gali užstrigti su kai kuriomis grafikos plokštėmis). Vėliau bus pašalintas, naudoti „--renderer=opengl“.
--locale=lokalė | Paleisti &gcompris; su nurodyta lokale.

#### &Windows; Pavyzdys

Šias parinktis galite pridėti darbalaukio piktogramų nustatymuose. Čia pateiktas pavyzdys, kuris paleidžia &gcompris; kiosko režimu, visame ekrane, be nustatymų mygtuko ir be pelės žymeklio:

``"C:\Program Files\GCompris-Qt\bin\GCompris.exe" --enable-kioskmode -f -C``

#### &GNU;/&Linux; Pavyzdys

Sukurkite programos paleidyklę ir sukonfigūruokite komandinės eilutės parametrus. Pateikiame pavyzdį, kuriame &gcompris; paleidžiamas kiosko režimu visame ekrane be nustatymų mygtuko ir žymeklio:

``gcompris-qt --enable-kioskmode -f -C``

## Padėkos ir licencija

&gcompris;

Programos autorių teisės © 2000–2025 Timothée Giet ir kiti

GCompris vertimas: Bernardas Liukaitis BernardasL@protonmail.com, Jonas Jakštys jonasjakstys1@gmail.com

&underFDL; &underGPL;
&documentation.index;